
In 

HADRIANI  RELANDI 

v.  c. 

ORATIONEM 

de 

galli  cantu  Hierofolymis  audito 

EPIGRA  M M A 

Francisgi  Hesselii. 

Petrum  audiret  multa  & praeclara  mi- 
Cnriflus  oliviferi  nixus  ad  ora  jugi : ( nantem 

Ter  me , fiqua  fides  vero  eft , hac  nodte , priufquam 
Bis  cecinit  gallus,  nofle  negabis ; ait. 

Bis  gallo,  ut  fuerat  praedi&um , deinde  canente 
Ter  Petrus  captum  nofle  negavit  herum. 

Ne  fadtum  inludat  Solymarum  interprete  legum 
Nutriri  vetitus  gallus  in  urbe  facra; 

Relandus  varia  praefignis  ab  arte  procurat, 
Relandus  purae  relligionis  amans. 

Dumque  peroratur  magna  bona  caufla  corona , 
Flos  Traje&ini  dexter  adeft  populi. 

Ut  juvat  ora  fuis  fpedtare  faventia  linguis 
Flexanimo  cari  tra&a  lepore  mei ! 

Scilicet  augefeunt  fub  Maecenatibus  artes , 

Quas  alit  in  dodto  pedtore  laudis  amor; 

Quas  alit  haud  fruftra  procerum fapientia mitis, 
Et  tentata  modis  gratia  Pieriis. 

Illuftres  & praepotentes  populi  Tra- 
jeElini  ordines , eledli , equites , ma- 
gif ratus. 

Nobilijfimi  atque  amplijfmi  vir, i , con- 
futes & fenatores  , Academiae  no - 
ftrae  curatores . 

Celeberrimi profejfores , collegae  pluri- 
mum honorandi. 

Reverendi  admodum  verbi  divini  in- 
terpretes. 

Eruditijfimi  omnium  artium  & fcien- 
tiarum  dottores. 

Vofque  ornatijfmi  juvenes  , qui  hoc 
(ludiorum  domicilium  incolitis. 

HADRIANI  RELANDI 

O RATIO 

De  galli  cantu  Hierofolymis 
audito. 

■Uietem  non  capit  animus  fciendi 
cupidus , fed  quo  plura  inveftigat 
& confequitur  , plura  fu  perdie 
comperit.  'Fruftra  fperatur  tran- 
quilla ppft  rerum  cognitionem  voluptas, 
quae  finem  ltudio  fapientiae  faciat , & in- 
credibilem hunc  ardorem  reftinguat.  De- 
currat in  hoc  ftadio  qui  volet , enitatur  & 
contendat , meta  fatali  quafi  manu  retroacta  , 
& confpe&a  femper  eminus , fpem  omnem 
accedendi  praecidet.  Ne  una  quidem  res 
eft , cujus  naturam  penitus  habemus  perfpe- 
ctam  ( ufque  eo  craflis  omnia  circumfundun- 
tur tenebris)  & fi  vel  hoc  ipfum  generi  hu- 
mano datum  fuiffet , finguli  dies  nihilomi- 
nus nova  argumenta  fuppeditarent  , in  qui- 
bus cum  fru£tu  occuparemur.  Non  hic  in 
immenfam  adeo  rerum  cognofcendarum  co- 
piam, quam  unusquisque,  qui  modo  rationis 
eft  particeps , animadvertere  poteft , vos  men- 
tem volo  intendere  j fed  in  illa  duntaxat  quae 

ab  hominibus  indo&is  & a ihidio  litcrarum 
alienis , licet  ante  oculos  pofita,  negligi  & 
pro  nihilo  putari  folent , fapientiae  tamen 
ftudiofis  amplam  materiam  meditandi  fug- 
gerunt.  Quot  ftirpes  & herbae  aut  tritae 
pedibus  aut  a praetereuntibus  contemtae  ho- 
minum generi  falutares  compertae  fimr , poft- 
quam  earum  vires  innotuerunt?  Quamvis  in 
coelo  novum  fidus  appareat , fi  nullo  info- 
lito  fulgore  oculos  percellit , non  animad- 
vertetur ab  homine , qui  ftellarum  fitum  atque 
ordinem  ignorat}  fed  illos,  quicurfusaftro- 
rum  dimetari  folent , & in  ortus  eorum  obi- 
tusque inquirere  , occupatos  tenebit  atque 
impeditos.  Eaedem  nives  in  virum  peritum 
rerum  naturalium  ac  imperitum  decidunt, 
ita  tamen  ut  ille  de  admirabili  partium  con- 
formatione 6 c figura  parum  fit  follicitus , de 
qua  non  immerito  acutiflimi  philofophi  la- 
borant. Qui  ad  veterum  fcriptorum  mo- 
numenta animum  adpellit , quo  acriori  judi- 
cio valet,  & majori  imbutus  eft  rerum  fcien- 
tia,  plura  inveniet,  in  quibus  haeret , quae- 
que diligentius  ponderat , interea  dum  alii 
nihil  in  iis  involutum  efle  aut  occultum,  fed 
aperta  omnia  & manifefta , exiftimant.  Quod 
fi  ad  divina  oracula  nos  conferamus  , in  il- 
lis quoque  abdita  mplta  & recondita  depre- 
hendemus, quae  a plerisque  negle&a , quod 

ver- 


verba  in  receflu  nihil  habere  viderentur  & 
une  ullis  falebris  fluere  , aliorum  tamen  in- 
duftriam  exercere  poterunt.  Plane,  quem- 
admodum homines  oculorum  ufu  deftituti 
per  loca  pcriculofa  line  metu  feruntur , quae 
fi  confpicere  poflent  & diferimen , in  quod 
adducuntur , animadvertere,  fufpenfos  eos 
merito  tenerent  St  retardarent. 

Luculenter  ea,  quae  a me  difta  funt , con- 
firmari intelligetis  , auditores  , fi  mecum 
oculos  conjiciatis  in  illam  hiftoriae  Iaerae 
partem,  quae,  quum  Petrus  fe nofle fofpita- 
torem  generis  humani  Jefum  perjure  negaf- 
fet  , gallum  cecinifle  tradit , quo  audito 
egreflus  foras  uberibus  lacrymis  commiflam 
culpam  deflevit.  Multi  facrum  codicem 
St  legerunt  St  commentariis  illuftrarunt , 
quibus  id  nec  mirandum  adeo  nec  animad- 
verfione  dignum  videbatur  , galli  cantum 
Hierofolymis  auditum  fuifle.  Et , nili  ve- 
hementer fallor , etiam  inter  vos , qui  me  ver- 
ba facientem  auditis , reperiuntur,  quorum 
mentibus  eadem  opinio  infidet  , nihil  hic 
magnopere  attendendum  aut  notandum  efle. 
Conabor  tamen  efficere  , ut  intelligatis  feru- 
pulum  haud  exiguum  in  iis  relidere,  de  quo 
enucleatius  dicere  St  palam  facere , ubi  hae- 
reat , deinde  evellere , conftitui.  Qua  ope- 
ra St  lux  aliqua  inferetur  facris  tabulis,  8t 

veritas  rerum  iis  contentarum  adverfus  Ghri- 
ftiani  nominis  hoftes  firmabitur.  Nec  a 
difciplina,  quam  au&oritate  publica  doceo, 
hoc  argumentum  alienum  eft  , nec  ab  hoc 
ipfo  inaugurationis  ritu  , quo  fafces  Acade- 
micos ei  viro  traditurus  fum , qui  artes  Apol- 
linis & Aefculapii , quibus  gallus  facer  elTe 
dicitur,  in  hac  Academia  profitetur. 

Urbem  Hierofolymam  prae  univerfo  ter- 
rarum orbe  a fummo  numine  deftinatam 
olim  cultui  Levitico  ac  folemnibus  populi 
Judaici  ceremoniis  fuifle,  8c  fingulari  fandti- 
tate  praeditam , res  eft  notiflima : unde  no- 
men urbis  fandtae,  &Cadytis,  ut  nonnul- 
lis vifum  eft,  ei  adhaefit.  Hujus  (anftita- 
tis  quum  multa  eaque  clariffima  indicia  extcnt 
in  facris  monumentis  , minutatim  fingula 
perfecuti  funt  Hebraeorum  doctores , quibus 
urbs  Hierofolymitana  ante  alias  eminuit. 
Solent  haec  ad  decem  capita  referre,  e quibus 
primum  eft,  domos  in  hac  urbe  non  vendi 
ea  lege,  ut  fi  intra  anni  fpatium  redemtae 
non  fint,  emtori  ftabilis  & certa  permaneat 
earum  polleftio.  Qua  de  re  lex  a Deo  fcita 
legitur  in  capite  Levitici  quinto  &:  vigefi- 
mo.  Alterum  , non  teneri  eam  lege  de  af- 
ferenda vitula  ad  expiandam  caedem  , in- 
certo auctore  patratam . Tertium,  exemtam 
illam  efie  e numero  civitatum  , quaeimpulfu 

aliorum  ad  cultum  falli  numinis  aut  imagi- 
num deduci  poflimt,  & deduCtae  exfeindi 
debent  mandato  Dei,  in  capite  tertio  & de- 
cimo Deuteronomii.  Quartum,  domos  ejus 
non  infici  lepra  illa  contagiofa , quae  ipfos 
lapides  Sc  parietes  aedium  invadere  in  Palae- 
ftina  folebat.  Quintum,  illic  non  porrigi 
ex  aedibus  trabes  vel  Meniana,  quae  alii  vo- 
cabulo projectorum  nuncupant,  ne  qui  fub 
iis  in  platea  ambulant  ex  cadaveribus  fub  ter- 
ra latentibus,  aut  particula  eorum,  immun- 
ditiem contrahant , fi  fuperne  trabs  fpeciem 
te£t x porticus  aut  tabernaculi  faciat,  quufn 
unumquemque  pollui  lex  Divina  doceat, 
qui  in  eodem  tabernaculo  cum  cadavere  ver- 
fatur.  Sextum  , non  inveniri  in  illa  flere  o- 
ris  Sc  fordium  acervos,  e quibus  befliae  fer- 
pentes  & immundae  gignuntur , quarum 
contaCtu  cibos  & homines  inquinari  lege 
Dei  fancitum  efl.  Septimum,  nullas  illic 
exflrui  fornaces  calci  parandae  deflinatas. 
OCtavum , hortos  ibi  nullos  efle , qui  cum 
■ftercorari  debeant , animalia  immunda  pro- 
gignunt. Nonum,  ad  quod  attendere  vos 
volo , quum  ad  quaeftionem  , quae  nunc  in 
manibus  efl , maxime  faciat , nullos  in  ea 
gallos  nutriri  i cui  decimum  addunt,  mor- 
tuum eo  die  quo  ex  hac  vita  migravit , ur- 
be efle  efferendum. 

Videtis,  opinor,  auditores , nodum  hic 
efle  difficilem , qui  expediri  meretur.  Ete- 
nim , fi  Hierofolymis  galli  non  fuere , ne 
terram  pedibus  diflipantes  immunda  animalia 
eruant  8c  res  fandtas  contaminent , quomo- 
do Petrus  gallum  cantantem  ibi  audivifle  di- 
citur? Sunt,  qui  putant  nullo  negotio  hanc 
difficultatem  tolli , fi  dixerint  falfum  efle 
quod  Judaei  tradunt  legem  olim  latam  fuifle 
de  gallis  in  urbe  Hierofolymitana  non  alen- 
dis ; & hoc  ipfum  ex  corpore  Talmudico 
infirmari  ac  dilui  pofle,  in  quo  nonnulla  his 
contraria  inveniri  perhibent.  Quippe  in  eo 
legitur  gallum  , qui  roftrum  puero  in  caput 
infixerat,  lapidibus  obrutum  fuifle  Hierofo- 
lymis : quod  legem  a Deo  latam  de  inter- 
ficiendo bove,  qui  plagam  mortiferam  alicui 
inflixit , non  de  bubus  tantum , fed  de  quibus- 
vis beftiis  nocentibus,  intelligi  debere  do£to- 
rum  Judaicorum  fententia  fit.  Quum  vero 
in  eodem  loco  , quo  vulnus  acceptum  erat 
aut  caedes  commifla , reus  pledti  debuerit , 
fequitur  Hierofolymis  peradtam  fuifle  cae- 
dem , ubi  fumtum  de  eo  fupplicium  fuit. 
Hierofolymis  ergo , dicunt,  fuere  galli,  qui 
& vulnerare  illic  hominem  & morte  muldta- 
ri  potuere.  Equidem  demonftrari  hic  non 
video  culpam  a gallo  Hierofolymis  commif- 
fam  fuifle,  licet  illic  poenam  fubierit,  quia 

fententia  de  bove , atque  ita  etiam  de  gallo 
puniendo,  non  quovis  loco  ferri  potuit  fed 
illo  folum  , in  quo  confiderent  & de  caufis 
cognofcerent  judices  tres  & viginti , uti  in 
codice  de  Syncdriis  traditur.  Quod  fi  ita- 
que fingamus  in  loco  aliquo  non  longe  ab 
Hierofolymis  , ubi  non  nifi  triumvirorum 
confefliis  erat , qui  de  re  pecuniaria  folum  & 
minoris  momenti  judices  erant,  vulnus  pue- 
ro a gallo  infli&um  fuifle , debuit  ad  alium 
locum  8c  majus  tribunal  deferri , ubi  trium 
& viginti  judicum  confefliis  erat,  qualis  fine 
dubio  Hierofolymis  fuit  * ubi  non  modo  Sy- 
nedrium  magnum  confedit  feptuaginta  vi- 
rorum , fed  duplex  concilium  virorum  trium 
& viginti  , unum  in  monte  templi  quem 
vocant,  alterum  ad  oftium  atrii.  Non  er- 
go inde  fequitur  eum  gallum  Hierofolymis 
fuifle  nutritum.  Quod  etfi  Illud  in  ipfa  ur- 
be a gallo  commiflum  fateremur , necdum 
tamen  inde  efficeretur , eum  ibi  paftum  , fed 
tantummodo  eo  delatum  fuifle,  quod  varias 
ob  caufas  potuifle  fieri  mox  docebimus. 

Sed  acrius  telum  eft  , quqd  in  nos  inten- 
dunt , depromtum  ex  iis  verbis  pandectarum 
Judaicarum,  quae  in  enarratione  rituum  fa- 
crorum  in  templo  Hierofolymitano  ferva- 
torum  cantum  galli  memorant  , quo  audito 
fe  unusquisque  quotidie  ad  opus  accingebat. 

Plane,  dicunt , atque  aperte  in  codice  Ta- 
mid  appellato  dodores  Hebraeorum  lo- 
quuntur , olim  eum  facerdotem , qui  ab  altari 
exteriori  cineres  removeret , fe  lavifle  ante 
adventum  praefedi:  hunc  vero  fummo  ma- 
ne januam  pulfafle  illius  conclavis , in  quo 
facerdotes  eo  die  facris  operaturi  fomnum 
capiebant , eumque  non  femper  eadem  hora 
venire  folitum , fed  nonnunquam  ad  cantum 
galli,  aliquando  ante  vel  poft.  In  eandem 
lententiam  in  codice  Joma  traditur : lingu- 
lis diebus  cineres  ex  altari  amovebant  ad 
cantum  galli,  vel  ocyus  paulo , aut  tardius. 
Verum  die  expiationis  anniverlariae , a media 
node,  tribus  autem  feftis  maxime  folemni- 
bus,  pafchate  Icilicet,  pentecofte  Se  fello 
tabernaculorum  , a prima  nodis  vigilia. 
Nec  inllabat  galli  cautus  , quin  atrium  re- 
fertum elfet  turba  Ifraelitarum.  Denique  in 
codice  Succa  legitur  , quum  felli  dies,  aut 
nodes  verius , tabernaculorum  agerentur, 
facerdotes  duos  lletilTe  in  porta  fuperiore  , 
qua  ex  atrio  Ifraelitarum  ad  atrium  mulie- 
rum defeenditur  Sc  ad  cantum  galli  tubas 
inflalfe. 

Ex  his  patere  arbitrantur  falli  dodores 
Hebraeos  & libi  adverfari,  qui  nullos  omni- 
no gallos  Hierofolymis  nutritos  fuifle  affir- 
mant , quum  ex  iplis  eorum  feriptis  doceri 

poflit  quotidie  galli  cantum  fuifle  auditum 
ante  exordium  cultus  facri  in  templo  pera- 
gendi. Commenti  etiam  fuere,  quum  Tal- 
mudicos  diflentire  de  vi  vocum  "GJin  Klp 
animadverterent , & alii  eas  per  cantum 
galli,  alii  per  clamorem  viri  explicarent,  nefeio 
quem  gallum  factum  , in  templo  nutritum , 
cujus  hunc  ulum  fuifle  volunt,  ut  cantu fuo 
indicium  inflantis  aurorae  faceret , & facer- 
dotes  officii  fui  admoneret.  Ego  vero  nun- 
quam mihi  perfuadere  potui  pulcherrimum 
illum  facrorum  ordinem,  qui  tanta  cum  di- 
ligentia obfervabatur,  are  tam  lubrica  & in- 
certa, ac  galli  cantus  efl , fuifle  fufpenfum. 
Quid  enim,  fi  contingeret  gallum  non  ce- 
cinifle  , ideone  nec  faccrdotes  nec  Levitas 
tempore  legitimo  facris  operatos  credemus  ? 
Prohibent  praecepta  patrum  Hebraeorum , 
qui  curiofius  quam  in  tabulis  Mofaicisjuflutn 
erat , fingulas  partes  fundtionum  facrarum 
ordinarunt , ne  vel  minima  perturbatio  lo- 
cum habere  poflet,  St  decore,  uti  ipfis  qui- 
dem videbatur  , omnia  peragerentur.  Ex 
illorum  decreto , primo  quidem  poif  lullra- 
turft  a lacerdotibus  atrium  unus  ex  iis,  for-- 
titione  fadta  defignatus , cineres  tollebat  ab 
altari  exteriori , in  quo  poftquam  fuo  loco 
difpofitae  eflent  lignorum  llrues  ad  alendos 
ignes  , fortes  iterum  per  capita  dudtae  tre- 

decim  viros  indicabant  , qui  in  ma&atione 
& oblatione  agni  occuparentur.  Mox  ubi 
{peculator  plagam  coeli  orientalem  luce  per- 
fundi clamaret  agno  ex  conclavi  dedudto , 
eidem  ad  apertionem  portae  magnae  , quae 
in  fanctum  ita  di&um  patefaciebat  aditum , 
jugulum  incidebatur.  Deinde  facerdotes 
duo  in  fandtum  ingreffi  cineres  ab  altari  in- 
teriori removebant , St  purgabant  quinque 
lampades.  Tum  membra  agni  ad  clivum 
delata  St  fale  confperfa  deponebant , ut  ter- 
tium St  quartum  dudtis  fortibus  intellige- 
rent , quis  thus  atque  odores  incenderet , 
St  quis  membra  viftimae  a clivo  ad  fummum 
altare  deferret.  Quibus  peradfcis  incendeban- 
tur odores , lampades  duae  reliquae  lych- 
nuchi purgabantur  St  agni  membra  in  al- 
tari conflagrabant.  Denique  fertum  holo- 
caufto  illi  congruum  , St  cruftula  pontificis 
maximi  offerebantur , adjundto  vini  liba- 
mento. Quae  cum  ita  fe  habeant , quis 
credat  Judaeorum  dodtores  in  horum  om- 
nium tempore  atque  ordine  definiendo  tam 
curiofos  voluifle  initium  horum  facrorum 
ab  audita  voce  galli  alicujus,  qua  nihil  eft 
incertius , ducendum  fuifle  ? 

Quam  ergo,  dicetis,  illa  verba,  quae  pau- 
lo ante  recitata  funt,  habent  fententiam , in 
quibus  aperte  mentio  cantus  galli  fit  ? Du- 
plici 


plici  modo  ad  illa  refponderi  poteft.  Pri- 
mo , voci  Hebraeae  ^3  J , quae  Latine  reddita 
gallum  fignificat , etiam  hanc  vim  fubefle, 
ut  virum  notare  poffit.  Et  profefto  inter 
ipfos  Hebraeorum  do&ores inveniuntur,  qui 
omnibus  illis  locis,  quae  commemoravimus, 
ea  verba  non  per  cantum  galli , fed  clamorem 
viri  exprimenda  efle  contendunt.  In  ipfa 
Gemara  , ut  pateat  hanc  opinionem  novam 
non  efle  aut  recentem , haec  verba  *13Jin  SOp 
explanari  fidemus  per  illa  NTD3  H3  cla- 
mavit praeco.  Sic  ut  putent  virum  aliquem 
fuifle , qui  id  habuerit  muneris , ut  voce  fua 
admoneret  facerdotes  appropinquantis  au- 
rorae , quique  fortaflis  etiam  a fimilitudine 
quadam,  quae  illi  hac  parte  cum  gallo  erat, 
galli  nomen  invenerit.  Firmat  hanc  fen- 
tentiam  praefedtum  portis  atrii  aperiendis 
nomine  S3J  |3  , filii  galli  efle  nuncupatum, 
uti  liquet  ex  codice,  in  quo  agitur  de  liciis. 

Mihi  tamen  , ut  verum  fatear , non  pla- 
cet haec  refponfio.  Quamvis  enim  inficia- 
ri  non  poflim  vocem.  13 } virum  quandoque 
fignificare , non  tamen  arbitror  in  iis , quae 
a me  llatim  ex  Talmude  prolata  funt,  hanc 
notionem  illi  efle  fubje£tam.  Si  enim  cla- 
mor viri  intelligendus  eft,  qui  certo  tempo- 
re mane  audiebatur  , quidni  dicunt  initium 
facrorum  fa&um  elfe,  aut  praefedtum  ad 

con- 

conclave , in  quo  facerdotes  erant , advenifle  , 
fimul  ac  vocem  illius  viri  audiverant  , uti 
de  agno  iidem  fcriptores  prodiderunt , fta- 
tim  ac  vox  fpeculat-oris  ♦NpTi  Lucet  audi- 
ta fuerat  , agnum  ex  conclavi  agnorum 
fuifle  delatum  , eundemque  ftatim  ac  tem- 
pli fores  crepuerant , jugulatum  fuifle?  Cur 
dicere  malunt  vel  paulo  ante  clamorem  viri 
vel  paUlo  pofl:  ? nonnunquam  ocyus , aliquan- 
do tardius  id  contigifle?  Quod  tam  dubio 
tempod6  intervallo  circumfcribi  non  debuif- 
fet , fi  ad  vocem  hominis  ifti  negotio 
praefeCti  fuiflet  dirigendum.  Praeterea 
memoratur  quidem  vox  Gabinii  praeconis 
mD  , quae  longiflime  fuit  exaudita, 
& negari  non  poteil  aliquem  in  templo 
praeconem  fuifle  & praefectum  temporibus , 
fed  illum  indicari  his  verbis  N"lp  non- 

dum liquet.  Imo  fi  illum  indicare  voluiflet 
fcriptor  codicis  Tam  id  , quidni  eum  capite 
primo  nominatim  Gabinium  praeconem  ap- 
pellaflet , uti  capite  tertio.  Non  enim  uni 
tantum  , fed  omnibus  nomen  Gabinii  tri- 
buunt. Sic  'nihil  fuiflet  in  didtis  lubricum , 
nihil  ambiguum.  Cur  iis  verbis  utitur, 
quae  aeque  de  cantu  galli  quam  de  clamore 
viri  intelligi  poflunt  ? Quid  ? quod  in  co- 
dice Tamid  , in  quo  accurate  ratio  fa- 
crorum  quotidianorum  traditur  , nulla  for- 

mu~ 


mulae,  qua  praeconem  ufum  volunt,  men- 
tio fiat.  Nec  enim  is  fpeculator,  qui  mane 
fiftiulatque  lucebat  , voce  ’Kp33  ejus  rei 
indicium  dabat , hoc  verbo  facerdotes  & Levi- 
tas ad  opus  {irum  excitafle  dici  poteft , quum 
facerdotes  diu  ante  illum  clamorem  in  officio 
fuojamverfarentur.  Denique  (fateor)  in ipia 
Gemara  codicis  Joma  quidam  fapientes  haec 
ipfa  verba  13)1  n ad  clamorem  viri  refe- 

runt , qui  mane  ante  ortum  aurorae  hac  formu- 
la ufus  fuerit , Sacerdotes  ad  opus  veftrum  3 
Levitae  ad  fuggeftum  , Ifraelitae  ad  flatio- 
nem.  Sed  quum  ibidem  aliorum  fententiae 
in  diverfa  abeant , qui  ea  de  cantu  galli  in- 
telligenda  arbitrentur  , licebit  mihi  illorum 
ample£ti  fentenriam , quam  fimillimam  veri 
cenfeo.  Nec,  fi  vel  maxime  concedam  prae- 
feftum  temporibus  ea  formula  mane  uti  foli- 
tum,  fequitur  ilico  verba  Hebraea,  de  qui- 
bus difputamus  , ad  vacem  illius  praefecti 
fpe&are.  Imp,  quum  plerumque  de  cantu 
galli  a Judaeis  ufurpari  foleant , nulla  necef- 
fitas  nqs  cogit , negle£ta  vi  verborum  ufita- 
ta  ac  trita  aliam  minus  cognitam  & idoneam 
iis  attribuere. 

Quandoquidem  ergo  illa  verba  , quae  in 
duas  partes  accipi  poffunt , per  clamorem 
viri  Latine  non  bene  reddi  contendimus, 
reftat,  ut  dicamus  per  cantum  galli  ea  verti 

oportere : non  quidem  in  eam  fententiam 
ac  fi  necefle  fuiflet  fingularis  cujufdam  galli 
vocem  exaudiri , antequam  facerdotes  ad 
munus  fiium  fe  conferrent , fed  quatenus  tem-  J 

pus  illud  defignant , quod  & nos  gallici- 
nium appellamus  £c  Graeci  «Agx7^uov«v  <x.Siv- 
tmv.  Ita  folent  Hebraei  iis  ipfis  verbis  uti 
cum  in  confuetudine  fcribendi , tum  fermo- 
cinandi.  Quod  verba  (uperius  allata  ex 
Mifna  Joma  firmant , ubi  cantus  galli , media 
nox,  & prima  nodtis  vigilia,  tanquam  partes 
noftis  recenfentur , quemadmodum  8c  in  Ge- 
mara  Hierof.  codicis  Pefachim  * “13X1  ilHp 
gallicinium.  In  Gemara  Hierof.  Codicis  Ki-  1 
laim  f narratur  , quum  celeberrimi  dofto- 
ris  R.  Judae  , quo  neque  lapientior  quif- 
quam  neque  fan&ior  illa  aetate  vixifle  cre- 
ditur , funus  elatum  fuit , perturbato  na- 
turae ordine  diem  ufque  eo  produ&um  fuif- 
fe  virtute  Divina  , ut  fole  occidente  gallus 
canere  inciperet , ubi  eadem  verba  Hebraea 
leguntur.  In  Babylonico  codice  Joma  f dif- 
fuadetur  iter  fufceptum  ante  cantum  gal- 
li “0X1  nxnp  DUp,  quo  loco  & fe- 
cundus (cujus  Marcus  quoque  meminit)  (^) 

& tertius  cantus  diftin£te  commemorantur , 
quos  diverfis  temporum  intervallis  galli 

edunt 

* 37-  4-  t $ ai.  I. 

U cap # 14.  m,  30. 


edunt}  quo  modo  & Theocritus  *de  cantu 
gallorum  tertio  fcripfit 
"'Opvi&Jf  rp/TO*  oifh  rov  tr%x7ov  op&o*  xttfov. 
Adeoque  exiftimamus , quum  Hebraei  tra- 
dunt praefedfcum  ad  facerdotes  acceflifle  cir- 
ca cantum  galli , aut  initante  galli  cantu 
atrium  ab  Ifraelitis  completum  fuifle,  tem- 
pus mter  mediam  noftem  & auroram  indi- 
cari, nec  inde  colligi  polle  gallorum  cantum 
ibi  auditum  fuifle.  Quid  enim  ? An  mihi 
dicere  non  licebit,  etiamfi  ne  unus  quidem 
in  hac  urbe  gallus  aleretur , rem  aliquam 
accidifle  fub  vel  ad  cantum  galli : quibus 
verbis  Horatius  ulus  eit  initio  lermonis  pri- 
mi & Juvenalis  fatyra  IX.  In  eandem  fen- 
tentiam  Icriptum  eft  libro  tertio  Hasmonaeo- 
rum  , i"  *Ap7i  it  xKiKlfvuv  op&p«r. 

Quod  non  de  cantu  galli  cujufdam  lingularis , 
fed  de  gallicinii  tempore  intelligendum  efle 
res  ipfa  declarat.  Eleganter  gallum  op9-p<o* 
appellat.  Scilicet  veteres  op&pov  praecede- 
re auroram  dicebant , uti  tellatur  Phryni- 
chus  in  ecloga  didtionum  Atticarum. 
Quamvis  enim  multos  Icribat  fua  aetate  no- 
mine «p9-ps  nuncupare  tempus,  quod  ortum 
folis  proxime  antecedit  & prilci  iu  live  au- 
roram appellabant , vult  tamen  vocabulum 
ip&posilli  tempori aptilfime tribui,  quod  ante 

lucem  iplamque  adeo  auroram  labitur,  quo 
lucernae  lumen  adhibere  necefle  eft.  Unde 
& Theocrito  gallus  cpBpioc  dicitur  multo 
elegantius  quam  »?«©?}  non  enim  ante  folis 
modo,  verum  etiam  aurorae  & lucis  ortum 
galli  canunt,  filentio  nodis,  ut  ait  Ennius: 
quapropter  olim  Nodi  facra  fiebant  gallo, 
& uti  'H»'f  five  aurora  nuntia  folis  efle  fertur, 
ZfSptx  nuncia  aurorae.  Idem  obfervatum 
cernimus  in  hoc  difticho  Theognidis 

‘ErTrepfrj  xa)  opBfiy  aunt  taipit 

’ HfAOf  oihexlpvovuv  <pBZylo(  iyiiQOfUivwv. 

Diftinxit  etiam  accurate  gallicinii  tempus 
facer  feriptor  Marcus,  Nelcitis , inquit, 
quando  dominus  domus  veniat , fero  , an 
media  node , an  galli  cantu  H elteriop <>4>a- 
rJeK  t vel  mane  , nput:  ubi  gallicinium  in- 
ter nodis  medium  8c  auroram  interponitur. 
Quae  quidem  ex  Cenforini  libro  de  die  na- 
tali illuftrantur,  ubi  haec  leguntur } Tempuct 
quod  nocti  mediae  proximum  eft  , vocatur  de 
media  node : f equitur  gallicinium , cum  galli 
canere  incipiunt.  Dein  conticinium , cum  con- 
ticuerunt. ‘tunc  ante  lucem  ,fic  diluculum, 
cum  fole  nondum  orto  jam  lucet. 

Apparet  itaque  ex  verbis  dodorum  Tal- 
mudicorum  probari  liquido  non  pofle  gallos 
Hierofolymis  educatos  fuifle , nec  aliquid 
inde  inferri,  quod 'veritatem  illius fenientiae 

labefaCtet , gallos  ibi  paicere  non  licuifle. 
Sunt  tamen  alii,  qui  exillimant  fe  falli  argue- 
re pofle  doCtores  Hebraeorum  ex  his  ipfis 
verbis  hiftoriae  Euangelicae,  in  quibus  il- 
luftrandis  verfamur.  Manifeftum  eft,  in- 
quiunt, nullam  fidem  habendam  efle  patri- 
bus Talmudicis , quum  gallos  Hicrofolymis 
fuifle  negant.  Contrarium  enim  docet  hi- 
ftoria  mortis  Chri Ili  & aperte  indicat  Petrum 
illic  gallum  cantantem  audivifle.  Et  vel  hoc 
unum  fufficere  arbitrantur  non  folum  ad  im- 
minuendam , verum  etiam  ad  evertendam 
funditus  auftoritatem  omnium  illarum  re- 
rum , quae  vcluti  ab  antiquilfimis  tempori- 
bus duitae  tum  in  Mifna  tum  Gemara  a Ju- 
daeis traduntur.  Ego  autem  in  longe  alia 
opinione  verfor,  & quamvis  nec  poflim  nec 
velint  patrocinium  fufcipere  illius  difcipli- 
nae , quam  lermonibus  velut  per  manus  tra- 
ditam ferunt,  & omnium  legum,  quas  do- 
ctores  Hebraei  fpeciofo  antiquitatis  velo  ob- 
tendunt , iniquum  tamen  elfe  puto  illis  res 
fuas  narrantibus  eam  fidem  reculare,  quam 
fcriptoribus  Graecis  8c  Romanis  habemus, 
fi  quae  ab  iis  traduntur  nec  rationi  nec  cer- 
tiflimis  aliorum , eorumque  plurium  fcripto- 
rum,  tellimoniisadverfafint..  Quamobrem, 
fi  quod  illi  narrant  de  gallis , hos  videlicet 
alere  in  urbe  Hierofolymitana  interdictum 

faifle,  conciliari  poffit  cum  fcriptis  novi  foe- 
deris , quid  caufae  eft  quo  minus  credi  de- 
beat, eos  vereidprodidifle?  Tentemusergo 
& difquiramus,  an  haec  fecum  ita  pugnent, 
uti  prima  Ipecie  apparet.  * 

Legitur  in  Euangelio  Matthaei  Petrum , 
qui  Hierofolymis  erat,  audivifle  gallum  ca- 
nentem. Ipfe  gallus  Hierofolymis  fuifle 
non  legitur.  Potuit  vox  galli  extra  Hiero- 
folymas  edita  ad  ipfam  urbem,  & aures  Pe- 
tri deferri.  Situs  urbis  Hierofolymitanae, 
quae  diverfis  montibus  infidebat,  non  pa- 
rum huc  facit : quum  loca  excelfa  voces  mif- 
fas  recipiant , quae  plana  praeterlabuntur ; 
& ipfum  noCtis  tempus,  quo  fonos  multo 
longius  propagari  quam  interdiu  novimus. 
Ne  jam  de  ventis  loquar,  qui  cantum  galli 
clarius  & fortius  ad  aures  Petri  deferentes, 
multum  augere  vim  foni  & provehere  po- 
tuerunt. Certe  memoriae  proditum  eft  in 
Sicilia  audiri  pofle  voces  gallorum , qui  in  Ita- 
lia canunt,  licet  fretum  Siculum  interjectum 
Iit.  Ita  feribit  Silius  Italicus  j * 

Ex  illo  fervans  rapidus  devortia  Nereus 
Saevo  dividuos  conjungi  pernegat  aeftu. 

Sed  fpatium , quod  dijfociat  confortia  terrae , 
Latratus  fama  eft  {fic  artta  intervenit  unda ) 
Et  matutinos  volucrum  transmittere  cantus. 

Volu- 

Volucram  nomine  gallos  intellexifle  Silium 
tuto  creditur , quum  Graeci  eos  La- 

tini aves,  vulgo  nuncupare  foleant.  Quodfi- 
quis  minores  aves  hic  indicari  contendat, 
utique  cantus  gallorum,  qui  magis  canori 
funt,  aeque  percipi  poterat.  Plinius  quo- 
que* eo  loco,  quo  de  Bofphoro  agit  Afiam 
ab  Europa  dividente , tradit  alitum  cantus 
canumque  latratus  invicem  audiri : vocis  etiam 
humanae  commercia,  inter  duos  orbes  manente 
colloquio , nifi  cum  id  ipfum  auferunt  venti. 
Idem  hodie  de  Conftantinopoli  narrant , il- 
lic gallos  in  Alia  canentes  audiri.  Quod  fi 
cives  Conftantinopolitani  in  urbe  lua  gallos 
in  oppofito  Afiae  litore,  a quo  intermedio 
mari  disjungitur,  cantantes  audire  poflint, 
uti  fertur,  minime  mirum  nobis ' videri  de- 
bet Petrum  Hierofolymis  gallum  extra  ur- 
bem canentem  audivifle.  Quacunque  enim 
in  regione  urbis  aedes  pontificis  maximi  Ca- 
japhae  fuifle  credantur,  propiores  certe  fue- 
runt moenibus  urbis,  quam  Afia  Conftanti- 
nopoli. Quod  fi  in  monte  Zion  eo  loco 
fuerint  fitae , quo  eas  collocat  diligentifli- 
mus  inveftigator  antiquitatis  Judaicae  Vil- 
lalpandus , qui  triginta  annos  deferibendo 
templo  & urbi  Hierofolymitanae  impendit, 

vix  tribus  ftadiis  a turri  Hippico,  ipfisque 
muris  civitatis  abfuerunt* 

Dici  etiam  poteft  legem  de  non  nutrien- 
dis in  urbe  gallis  latam  efle  folis  Judaeis.  Id 
res  ipfa  & finis  legis  declarat.  Data  fuit, 
ne  in  urbe  , ubi  fandta  quae  vocant  levia, 
portio  fcilicet  ex  facrificiis  falutaribus  pri- 
vatis, agnus  pafchalis,  decima  animantium , 
decimae  fecundae  & fruftus  plantae  qua- 
driennis comedi  ab  Ifraelitis  debuerunt , con- 
tactu reptilium , quorum  partes  galli  gallina- 
cei ex  terra  unguibus  eruere  pollent,  contami- 
narentur. Itaque  quod  in  urbe  Hierofoly- 
mitana  Ifraelitis  erat  interdidhim  , id  ip- 
fum  per  univerlam  terram  fandtam  prohibi- 
tum erat  facerdotibus : quod  non  in  metro- 
poli folum  , fed  per  omnem  terram  Ifraeli- 
ticam  liceret  facerdotibus  primitias  frugum, 
quas  Hebraei  niDVin  vocant , comedere. 

I Quamobrem  , etiamfi  Judaeis  non  liceret 
gallos  Hierofolymis  alere,  quid  hoc  ad  Ro- 
manos, quibus  eo  tempore  Judaei  parebant? 
Metus  non  erat , fi  vel  Pilatus  vel  alius  quis- 
piam Romanorum  gallos  in  cavea  inclufos 
aleret,  inde  cibos  facros  Judaeorum  immun- 
ditiem contrafturos.  Quum  enim  ipfi  tam 
follicite  caverint , ne  ingrelfi  in  praetorium 
Pilati  polluerentur  , inepti  videlicet  futuri 


ad  comedenda  (aera,  multo  magis  cenfendi 
funt  cibos  facros  conferrare  a polutione  im- 
munes  potuifle.  Nec  profefto  credibile  eft 
( licet  de  Antiocho  rege  Afiae  confiet  eum  ve- 
tuifle  Hierofolymis  alere  animantia  Judaeis 
interdi&a ) procuratorem  Pilatum , cujus  mo- 
res longiffime  recedebant  ab  illius  Antiochi , 
quique  Judaeis  figna  militaria  & effigiem  Cae- 
faris  in  urbe  ferre  nolentibus , mortem  mi- 
nari aufus  fuit,  nec  aerario  facro  manus  ab- 
ftinuit  , aliosque  Romanos  , qui  cum  ipfb 
Hieroiblymis  degebant , voluifle  gallorum 
ufu  abftinerc  in  Judaeorum  gratiam , & his 
gulae  deliciis  menfam  fuam  privare.  Quod 
ut  exemplo  quodam,  a re  non  multum  difi- 
fimili  petito  , illuftremus  •,  porcos  quidem 
alere  Ifraelitis  omnibus  erat  interdi£tum  ter- 
ram fandtam  inhabitantibus.  Leguntur  ta- 
men Gadareni , qui  partem  hujus  regionis 
incolebant,  fuespavifle,  in  Euangelio  Mat- 
thaei * At  qui  illi?  non  Judaei,  fed  gentes*, 
uti  ex  feriptis  Jofephi  liquet.  Quemadmo- 
dum itaque  contra  decretum  ienatus  Judaici 
in  terra  fanbta  porci  nutriti  funt,  ita  quo- 
que galli  Hierofolymis. 

Quod  fi  a moribus  domefticis  Romano- 
rum ad  difciplinam  augurum  nos  transfera- 

mus,  inde  quoque  aliquid  peti  poteft,  quod 
huic  materiae  lucem  foeneratur.  Romani 
bellicam  rem  adminiftrari  nifi  aufpicato  no- 
luerunt. Quapropter  illi , qui  ad  provin- 
cias mittebantur  , folebant , ut  ubique  au- 
fpiciis  uti  poflent,  pullos  fecum  ferre  caveae 
inclufos.  E quibus  quum  captanda  erant 
auguria , oblata  pultis  offa  , 8c  illi  qui  in 
aufpiciutn  adhibetur  ita  imperante  eo  qui 
aufpicatur.  Dicito  fi  filent ium  ejfe  videbitur , 
nec  fufpicit , nec  circumfpicit : ftatim  re- 
lpondet , filent  ium  ejfe  videri.  Tum  ille  j 
dicito , fipafcuntur.  Pafcuntur.  Quod  fi  offa 
cecidiflet  ex  ore  pulli  tum  aufpicanti  tripu- 
dium foliftimum  nunciabant,  uti  legere  eft 
apud  Ciceronem  libro  fecundo  de  Divina- 
tione. Si  itaque  Pilatus  hunc  morem  {ecu- 
tus  pullos  Hierofolymis  aufpiciorum  caufa 
nutrivit , quidni  aliquem  ex  iis  audire  Pe- 
trus canentem  potuit  ? 

' Verum  nihil  opus  eft  de  Romanis  id  fii- 
fpicari , & illis  gallorum  educationem  in  urbe 
fan&a  contra  praecepta  Judaeorum  attribue- 
re. Ea  erat  conditio  perditorum  illorum  tem- 
porum, ut  hi  ipfi  inter  Judaeos,  quorum  erat 
leges  patrias  6c  conluetudines  tueri,  reges 
nimirum,  pontifices  maximi,  8c  fenatores, 
qui  plerumque  haec  magna  nomina  nundina- 


bantur,  eas  turpiter  neglexerint.  Scilicet 
illi  , qui  contra  Dei  ipfius  voluntatem  in 
homines  rerum  omnium  rudes,  fceleratos, 
nec  ex  legitima  ftirpe  profe&os  pontifica- 
tum conferebant,  qui  circos  & amphithea- 
tra ad  curfus  & venationes  in  illa  urbe, 
quam  fummum  numen  prae  omnibus  totius 
univerfi  civitatibus  fuo  cultui  facravcrat , 
erigebant  i qui  inceltis  conjugiis  & libidi- 
nibus fe  inquinabant,  quibus  denique  nihil 
unquam  nefas  erat , dummodo  potentiam 
aut  opes  confequerentur , illi  (quis  credat?) 
legem  de  non  alendis  in  urbe  gallinaceis  fan- 
dtius  obfervarunt? 

Praeterea  verba  legis  ipfius  prohibent 
duntaxat  gallos  alere,  non  vendere  nec  co- 
medere. Quid  fi  ergo  dicamus  hunc  quo- 
que gallum  ex  illorum  numero  fuifle,  qui 
venditi,  ut menfae iis exflruantur , Hierofo- 
lymas  delati  erant , & ea  no&e,  quae  illi 
fuprema  fuit , vocem  edidifle,  uti  confue- 
verat.  Liquet  etiam  ex  iis  quae  modo  dixi- 
mus , non  venire  in  dubium , an  galli  ali- 
quando Hierofolymis  fuerint}  id  enim  ipfi 
Judaei  fatentur , quum  lapidibus  obrutum 
illum  narrant,  qui  puerum  necaverat.  Fa- 
teor hanc  rem  fuifle  fingularem , nec  quae 
quotidie  contingit.  Scio  tamen  quod  tunc 

contigit , alio  quoque  tempore  ob  diverfas 
caufas,  quas  enumerare  necefle  non  eft,  con- 
tingere potuifle.  Nec  omnes  rerum  even- 
tus & cafus  a fcriptoribus  illorum  tempo-  . 
rum  memoriae  funt  proditi:  quod  fi  praefti- 
tum  fuiflet,  fortafle  in  hoc  ipfo argumento, 
in  quo  verlamur , non  laboraremus. 

Denique  filentio  praetereundum  non  eft, 
(ufpicari  aliquem  pofle  hanc  legem  de  non 
nutriendis  in  urbe  gallis , poft  id  tempus 
latam  fuifle  , quo  Chriftus  captus  eft  , & 
Petrus  gallum  canentem  audivit.  Spera- 
bat illa  unice  ad  confervandam  puritatem 
ciborum.  Docemur  autem  in  (acris  literis 
Judaeos  temporibus  illis , quibus  fofpitator 
nofter  in  his  terris  vixit,  maxime  ftudio- 
fos  fuifle  munditiei , & praecipuam  partem 
cultus  divini  in  ea  pofuifle.  Quaecunque 
etiam  de  hac  re  in  Talmude  decreta  ex- 
tant,  dodtoribus  illis  accepta  feruntur  , qui 
non  multo  ante  templi  fecundi  excidium 
vixerunt : quamvis  non  ignorem  ea  Judaeos 
ab  ultima ufque antiquitate  repetere,  & illos 
quorum  nomina  legum  tituli  praeferunt  non 
ut  auctores , fed  teftes  laudare.  Videntur 
ergo  tunc  ftudio  fingulari  in  id  incubuifle, 
ut  pura  ab  impuris  follicite  fecemerent  & 
ea  fcifcerent , quae  ad  fervandam  purita- 
tem 

tem  locorum , hominum , veftium , atque  ci- 
borum conferre  exiftimabant.  Praecipue 
autem  huic  rei  operam  dabant  Pharifaei , 
quorum  fe&a  non  ita  diu  ante  Chrifti  aeta- 
tem orta  , paulatim  majora  incrementa  ce- 
pit, duce  inprimis  Hillele  ampliffimi  concilii 
Hierofolymitani  praefide , qui  Chrifto  viven- 
te hoc  munus  obibat,  donec  uni verfum  fe- 
re populum  fuperftitione  iua  infecit.  Adeo- 
que  poflet  illa  lex  de  gallis  non  alendis  ferius 
eflc  lata  , quam  Chriftus  mortem  oppetiit  j 
& fi  hoc  modo  tempora  diftiriguamusjferip- 
tores  facri  & magiftri  Hebraeorum  pugnan- 
tia non  fuiflent  locuti. 

Ex  quibus  omnibus  illud  perfpicuum  eft, 
auditores , plus  una  via  veritatem  hiftoriae 
Euangelicae  in  tuto  collocari , nec  ullam 
neceflitatem  nos  cogere  , ut  legem  Judai- 
cam de  gallis  in  metropoli  Palaeftinae  nori 
educandis  fufpedtae  fidei  habeamus.  Ni- 
hil amplius , ut  opinor  , defideratis,  poft- 
quam  docuimus  in  Talmude  galli  quidem 
mentionem  fieri  , Hierofolymis  puniti , 
quem  tamen  illic  altum  fuifle  probari  ne- 
quit : gallum  facrum  , qui  cantu  fuo  facer- 
dotes  ad  operas  excitaverit, figmentum  elfej 
nec  viro  cuidam  , eodem  cum  gallo  nomi- 
ne didfco,  id  tribuendum  videri,  fed  tempus 

gal- 

gallicinii  per  cantum  galli  in  Talmude  me- 
moratum innui  : nihilominus  gallum  extra 
Hierofolymas  canentem  in  urbe  audiri  potuifi- 
fe,  & eam  fuifle  conditionem  illorum  tem- 
porum, ut  varii  modi  concipi  queant,  qui- 
bus etiam  intra  urbem  galli  exiftere  vel  ali  a 
Romanis,  aut  ab  ipfis  Judaeis,  leges  patrias 
negligentibus,  potuerint. 

Erunt  fortafle , quibus  haec  minuta  vi- 
debuntur , nec  tanti  momenti,  ut  multum 
operae  & curae  in  iis  indagandis  collocetur. 
Erunt  qui  fua  interefle  non  putabunt,  utrum 
galli  cecinerint  Hierofolymis,  nec  ne.  Illi 
tamen  velim  attendant , nihil  habendum 
die  pro  re  minuta  aut  indigna,  ad  quam  ani- 
mum noftrum  adhibeamus,  quae  ad  illu- 
ftrationem  facri  codicis  facit.  Minima,  quae 
in  eo  continentur , fumma  cum  lapientia 
& certo  confxlio  confignata  funt , & quum 
ne  minimus  quidem  apex  ex  eo  periturus 
fit , in  ipfo  illo  veftigia  divinitatis  rimari  5c 
pium  & decorum  eft.  Quod  nimis  minu- 
tum Deo  vifum  non  fuit  , qui  nobis  id  re- 
velavit , nobis  minutum  niqiis  videri  non 
debet , quam  ut  illud  ferutemur.  Quem- 
admodum in  hoc  mundo,  quem  incolimus, 
minima  quaeque  tum  animalcula  tum  alia, 
licet  vulgo  negle&a  , fi  penitius  introfpi- 

dantur  , latimmum  meditandi  campum  Sc 
novum  quafi  mundum  noftrae  menti  ape- 
riunt , & fummi  opificis  immenfam  lapien- 
tiam  arguunt , nihilo  minus  vel  magis  etiam  , 
quam  illa  majori  mole  praedita  , quae  fen- 
fu  ab  omnibus  percipiuntur  j ita  in  facris 
tabulis  , in  quibus  nihil  fruftra  fcriptum  in- 
venitur , minima  quaeque  nos  ducunt  ad 
eximios  illos  fines,  Dei  gloriam  & noftram 
in  communione  Dei  falutem.  Atque  eo  qui- 
dem diligentius  nos  in  iis  rimandis  verfiri 
oportet,  quo  frequentius  homines  impii  la- 
crarum  tabularum  au&oritatem  6c  divinam 
originem  labefa&are  conantur  admotis 
iftiusmodi  machinis.  Scilicet  in  eo  per- 
verfi  lui  ingenii  vires  exercent  (quae  pelfi- 
ma  hujus  laeculi  labes  eft)  ut  in  facro  codi- 
ce aliquid  fcriptum  videatur , quod  veritati 
adverfum  eft.  Adeoque  fi  confenfu  fcrip- 
torum  quorundam  profanorum  rem  firmari 
deprehendant , quae  in  libris  facris  aliter 
traditur , hos  efle  corruptos  clamant.  Quod 
fi  in  uno  loco  contigit,  ad  plura,  ut  hoc 
padto  omnia  reddantur  incerta , extendi 
polle  affirmant , atque  ita  lat  magnum  im- 
pietati fuae  praefidium  fe  naftos  exiftimant. 
Eft  ergo  non  utile  folum  , fed  maxime  ne- 
ceflarium , lacra  oracula  contra  nefarios  Ice- 
le- 

leratorum  hominum  impetus  tueri,  & offen- 
dere nufpiam  ea  repugnare  tcftimoniis  fcrip- 
torum  probatae  fidei , ut  omnis  vel  minimus 
aditus  iis  obftruatur,  per  quem  hanc  arcem 
invadant  & Palladio  rei  Chriftianae  potiantur. 
Vidimus  noftra  aetate  in  urbem,  quae  undi- 
que contra  hoftem  externum  fatis  munita  vi- 
debatur, per  anguftos  meatus  cloacae  publi- 
cae , a nullo  fere  animadverfae,  certe  ne- 
glectae militem  irrupifle.  Quamobrcm  ca- 
vere nos  decet , quantum  efficere  & conlequi 
pollumus , ac  diligenter  circumfpicere , ne 
locordia  noftra  & ignavia  fimile  quidpiam 
nobis  eveniat. 

Ego  quidem  omnem  animi  contentionem 
adhibebo,  nec  dimittam  iftam  curam:  fed 
quemadmodum  mihi  haCtenus  in  illuftran- 
do  codice  facro  & antiquitatibus  eo  facien- 
tibus plurimum  ftudii  fuit  & temporis , ita 
porro  horas  meas  eidem  occupationi , Deo 
volente  , confecrabo.  Nec  leviter  vos  me 
currentem  incitatis  , & animos  mihi  addi- 
tis , nobiliffimi  atque  ampliffimi  confules 
& fenatores , Academiae  hujus  curatores, 
qui  me  lingulari  benevolentia  prolequimi- 
ni  } cujus  hic  ipfe  dies  certiffimum  tefti- 
monium  exhibet.  Placuit  vobis  mihi  hoc 
anno  Academiam  veftram  regendam  com- 

mit- 


mittere  , & muneris  nofiri  moleftiam  hoc 
quafi  condimento  mitigare.  Quod  uti  ho- 
norificum mihi  efle  & publicum  favoris 
veftri  indicium  fentio , ita  gratias,  quas  de* 
beo ,.  me  vobis  habere  profiteor.  Scio  in  id 
vos  omni  cogitatione  & cura  incumbere, 
ut  haec  Academia  floreat , & juvenes  in 
omnibus  artibus  Sc  difciplinis  hic  ita  eru- 
diantur , «t  nulli  Academiarum  hac  parte 
palmam  cedere  cogamur.  Ad  me  quod  at- 
tinet , certos  vos  efle  volo , me  illi  defi- 
derio  veftro  cum  incredibili  animi  voluptate 
obtemperaturum.  f , 

Tu  autem  , qui  mihi  in  hoc  munere  fuc- 
ceflor  datus  es , celeberrime  vir  , Jacobe 
Vallan,  collega  conjundtiflime , fulcipe  mu- 
nus tibi  delatum,  quo  vix  ullum  in  re  pu- 
blica literaria  efl:  illuftrius.  Rariflimc  in  hac 
Academia  contigit  hos  honores  quarta  vice 
in  aliquem  conferri.  Gratulor  illud  hoc 
die  tibi  accidifle,  & cum  ante  te  tresviri 
clariflimi  Gisbertus  Voetius , Cyprianus 
Regnerus  ab  Oofterga  , & Joannes  Geor- 
gius  Graevius,  iifdem  honoribus  quater  am- 
plificati fint , ut  quartus  es , qui  quartum 
hujus  Academiae  redtor  falutaris.  Accipe 
fceptra  haec  Academica , infignia  dignita- 
tis tuae,  mihi  quidem  praelata  hadtenus, 

nunc  tibi  praeferenda.  Accipe  figilla,  fa- 
lces, album,  & quaecunque  porro  re&oris 
magnifici  curae  tradi  atque  committi  folent. 
Fruatur  te  Iblpite  & incolumi  Academia  hoc 
anno  vertente,  & pluribus  conlecuturis,  ut 
non  hoc  tantummodo  bonae  mentis  (aera- 
rium , fed  univerfus  orbis  literatus  ; non  hi 
foli,  qui  nunefunt,  homines,  fed  ii  etiam, 
qui  futuri  funt , fruftumex  te  percipiant. 

